འདིར་བརྗོད་པར་བྱ་བའི་བརྡ་མཚོན་རྟགས་ཤད་ཅེས་པ་ནི་རྒྱ་ཡིག་ཏུཞེས་པ་འདི་ཡིན་ཞིང་།རང་ཅག་བོད་ཀྱི་སྐད་དུ་འདི་ལྟ་བུའི་ཐ་སྙད་ཁྱབ་རྒྱ་ཆེ་བ་ཞིག་དུས་ད་ལྟའི་བར་དུ་བྱུང་མེད་པར་སྣང་།འོན་ཀྱང་བརྡ་སྤྲོད་ཀྱི་གཞུང་འགར་བོད་ཡིག་ལསྲོག་དང་རྐྱེན་གྱི་ཡི་གེཞེས་སོགས་དབྱེ་བ་ཕྱེ་སྟེ་དེ་དག་གི་ཁོངས་སུ་བརྡ་མཚོན་རྟགས་ཤད་ཁག་གཅིག་བསྡུས་ཤིང་བཤད་པ་མདོར་བསྡུས་རེ་མཛད་འདུག་ཀྱང་།བོད་ཡིག་གི་བརྡ་མཚོན་རྟགས་ཤད་ཐམས་ཅད་དེ་གཉིས་ཀྱི་ཁོངས་སུ་མ་འདུས་པས་འདིར་དེ་དག་ཐུན་མོང་གི་མིང་དུབརྡ་མཚོན་རྟགས་ཤདཅེས་བཏགས་པ་ཡིན།རྒྱ་བོད་ཤན་སྦྱར་གྱི་ཚིག་མཛོདལསལབརྡ་རྟགས་ཚེག་ཤདཅེས་བསྒྱུར་གནང་འདུག་མོདབརྡ་མཚོན་རྟགས་ཤདཅེས་སྨྲས་ན་ཁྱབ་རྒྱ་ཆེ་བས་དོན་ལ་འཇུག་པ་ཅུང་བདེ་བར་སེམས་སོ།